**ความรู้สัมมาชีพ**

**ตำบลดอนดู่ อำเภอหนองสองห้อง จังหวัดขอนแก่น**

๑.ชื่อองค์ความรู้ **การปลูกดอกดาวเรือง**

๒.ชื่อเจ้าขององค์ความรู้ **นางฉวีวรรณ** นิลเกตุ

๓.ที่อยู่ บ้านเลขที่  **9** ชื่อบ้าน **หนองบัวลอง** หมู่ที่  **8** ตำบล **ดอนดู่**  โทร. 093-426-4417

๔.แรงบันดาลใจ/เหตุผลที่ทำ(อาชีพนี้)

เป็นอาชีพเสริมที่ทำรายได้ดีวิธีการปลูกและการดูแลรักษาไม่ยุ่งยากต้นทุนน้อย

๕.วัตถุประสงค์ (การถ่ายทอดอาชีพนี้**)**

- เพื่อลดรายจ่ายและเพิ่มรายได้ให้ครัวเรือน

- เพื่อเป็นการส่งเสริมให้คนในชุมชนปลูกพืชเสริมหลักฤดูการทำนา

๖.วัตถุดิบที่ใช้ (การทำอาชีพ)

- ต้นกล้าดอกดาวเรือง ปุ๋ย แกลบ ดิน

๗.อุปกรณ์ที่ใช้ (การทำอาชีพนี้)

กระบะเพาะต้นกล้า

๘.กระบวนการ/ขั้นตอน (การทำอาชีพนี้)

**วิธีการปลูกดาวเรือง** ควรที่จะยกร่องเตี้ยๆ สูงประมาณ 1 คืบ ไม่ว่าพื้นที่จะเป็นดินหรือสภาพร่อง การยกร่องช่วยให้การระบายน้ำดีขึ้นเมื่อฝนตกหนักและช่วยเก็บความชื้นไว้ได้ดียมฝนทิ้งช่วง หลังจากได้เมล็ดพันธุ์มาแล้ว ให้นำไปแช่น้ำประมาณ 8- 10 ชั่วโมง ก่อนนำไปหว่านในแปลงเพาะ ต้องหมั่นรดน้ำให้ชุ่ม เช้า-เย็น ประมาณ 7 วัน ก็จะเป็นต้นอ่อนต้องคอยระวังจิ้งหรีดที่ชอบมากัดกิน เมื่อเพาะได้ 25-30 วัน ก็ให้ย้ายลงแปลงปลูกที่เตรียมไว้ โดยใช้ระยะห่างระหว่างต้น 50 เซนติเมตร ระหว่างแถว 1 เมตร 1 ไร่ ปลูกได้ 3,500 ขุม ขุมละ 1 ต้น หลังจากปลูกแล้วให้ใช้น้ำหมักชีวภาพรดทุกๆ 7 วัน และเติมด้วยปุ๋ยอินทรีย์ทุก 15 วัน ต้นดาวเรืองก็จะเจริญเติบโตได้เร็วมาก อายุ 2 เดือนก็เริ่มเก็บเกี่ยวได้ ดาวเรืองหากดูแลดีจะสูงถึงเอว ดอกที่ออกช่วงแรกๆ จะมีขนาดใหญ่เท่ากับถ้วยกาแฟขายได้ในราคาสูง หากดอกเล็กราคาจะถูกลง การตัดดอกดาวเรืองขายจะตัดด้วยกัน 2 แบบ แล้วแต่ความต้องการของผู้ซื้อ คือ ตัดทั้งก้าน โดยความยาวของก้านประมาณ 4 นิ้ว ประเภทนี้นำไปจัดช่อดอกไม้ อีกประเภทหนึ่งตัดเฉาะดอก เรียกว่าดอกตุ้ม ประเภทนี้เอาไปร้อยมาลัย

 ระยะเวลาการเก็บเกี่ยวดอกดาวเรืองใช้เวลา 2 เดือน แต่ถ้าใช้ปุ๋ยชีวภาพการเก็บเกี่ยวจะยาวนานถึง 3 เดือน ดอกดาวเรืองจะมีขนาดเล็กลงเมื่อมีอายุมากขึ้น

**๙.ข้อพึงระวัง(การทำอาชีพนี้)**

- ต้องมีใจรักและอดทนเพราะในช่วงแรกอาจมีต้นตายผู้ปลูกใหม่อาจท้อได้

- การย้ายต้นกล้าไม่ควรย้ายต้นกล้าดาวเรืองไปปลูกในขณะที่ต้นกล้ามีอายุมากเกินไปเพราะรากของดาวเรืองจะกระจายได้ข้าเพราะรากแก่เกินไป

**๑๐.ข้อเสนอแนะ(การทำอาชีพนี้)**

 - ฤดูฝนแนะนำให้ปลูกแถวเดี่ยว เนื่องจากสามารถลดการเกิดโรคพืชได้

**๑๑. ความสามารถการจำหน่าย** (ประกอบด้วย แหล่งตลาด, จำหน่ายได้ทุกวัน/สัปดาห์/ยังไม่สามารถจำหน่ายได้)

- จำหน่ายผู้สนใจทั้งในและนอกชุมชน และมีพ่อค้าร้านดอกไม้มารับซื้อในสวน

**๑๒.**ชื่อ – ตำแหน่ง ผู้จัดการความรู้ นางสาวจันทิมา ล่ามแขก นักวิชาการพัฒนาชุมชนปฏิบัติการ

**๑๓.**ภาพถ่าย(เจ้าขององค์ความรู้/ภาพรวมอาชีพ,อุปกรณ์,ขั้นตอน/กระบวนการ) จำนวน ๓ ภาพ

